Enoke e ne e le e mong oa banna ba ikhethang bao ho builoeng ka bona ka Bibeleng. Ho buuoa ka eena hakhutšoanyane Mangolong a mararo ka Bibeleng. (Genese 5:21-24; Baheberu 11:5; Juda 14, 15) Leha ho le joalo, likarolo tsena tse nyenyane tse buang ka Enoke li re ruta ho hongata ka tumelo ea hae. Na u na le boikarabelo ba ho hlokomela lelapa? Na u kile oa tlameha ho emela se nepahetseng le hoja batho ba u hanyetsa? Haeba ho joalo, u ka ithuta ho hongata mohlaleng oa Enoke. 6 Batho ba bangata lefatšeng lohle ba keteka Keresemese hobane ba nahana hore Jesu o hlahile ka letsatsi leo. Empa ha e le hantle Keresemese ke mokete oa bolumeli ba bohata. Buka e ’ngoe e hlalosang mantsoe e re Baroma bao e neng e se Bakreste ba ne ba keteka ho bapala ha letsatsi ka la 25 December. Baruti ba ile ba qapa Keresemese eaba ba khetha letsatsi la la 25 December. Ba ile ba khetha letsatsi lena e le hore ho tle ho be le batho ba bangata ba le ketekang kaha Baroma ba ne ba se ba ntse ba e-na le mokete ka letsatsi leo. (Luka 2:8-12) Barutuoa ba Jesu ba ne ba sa keteke Keresemese. Buka ea Sacred Origins of Profound Things e re lilemo tse ka bang 200 ka mor’a hore Jesu a hlahe, “ho ne ho se na motho ea tsebang kapa hona ho tsotella hore na o hlahile neng.” Keresemese e ile ea qala ho ketekoa lilemo tse makholo ka mor’a hore Jesu a tlohe lefatšeng.